**انٹرنل کنٹرول پالیسی کے اہم عناصر**

بینک کی ایک واضح "انٹرنل کنٹرول پالیسی" ہے جو مجموعی کمپلائنس پالیسی کا حصہ ہے اور جو بینک کے اپنائے ہوئے انٹرنل کنٹرول فریم ورک سے ماخوذ ہے۔ یہ پالیسی ایس بی پی کے تمام تقاضوں کو پورا کرتی ہے جو بینک کے اندر ایک مؤثر اور کارگر کنٹرولڈ ماحول قائم کرنے سے متعلق ہے۔ اس پالیسی کے اہم عناصر درج ذیل ہیں :-

- یہ ایک محفوظ اور مستحکم بینکاری کے لیے داخلی کنٹرول کے نظام کو مستحکم کرنے کے لیے رہنمائی فراہم کرتی ہے۔  
- یہ انتظامیہ کو امور کا جائزہ لینے، ان کی کارکردگی کا اندازہ لگانے اور خطرات سے نمٹنے کے لیے معیار فراہم کرتی ہے۔  
- یہ مجموعی انٹرنل کنٹرول کے دائرہ کو مالیاتی، آپریٹنگ اور کمپلائنس کنٹرولز میں تقسیم کرتی ہے۔  
- پالیسی بینک کے انٹرنل کنٹرول کی ساخت کی وضاحت کرتی ہے جس میں بورڈ آف ڈائریکٹرز اور اس کی کمیٹیاں، سینئر مینجمنٹ اور متعلقہ کمیٹیاں، تمام گروپ اور ملازمین شامل ہیں۔  
- پالیسی انٹرنل کنٹرول کے نظام کے اجزاء کی وضاحت کرتی ہے جو پانچ اہم اجزاء پر مشتمل ہے یعنی کنٹرولڈ ماحول؛ خطرات کا جائزہ؛ کنٹرولڈ سرگرمیاں؛ حساب داری، معلومات اور مواصلات، خود تشخیص اور نگرانی۔  
 ریگولیٹری تقاضوں کے مطابق، پالیسی 'انٹرنل کنٹرولز پر بیانیہ' کے تیار کرنے کی ضرورت پر زور دیتی ہے جسے بینک کی سالانہ رپورٹ میں شامل کیا جائے گا تاکہ انٹرنل کنٹرولز کی رپورٹنگ کا مقصد پورا کیا جا سکے۔